L 58/1406
BG
Официален вестник на Европейския съюз
23.2.2023 г.
КОМИСИЯ ПИЛОТНИ ПРОЕКТИ
ГЛАВА PP 01 — НАУЧНИ ИЗСЛЕДВАНИЯ И ИНОВАЦИИ (продължение) PP 01 23
(продължение)
PP 01 23 05
(продължение) — набелязване на възможните действия на равнището на държавите членки, на регионално и местно равнище за насърчаване на развитието на предприятията и за подпомагане на МСП да предоставят решения, основани на космическите данни на ЕС, за осигуряване на по-безопасни решения за флотовете на ЕС (както въздухоплавателни средства, така и плавателни съдове); — създаване на прототипи на бордово оборудване, което използва сигнали от „Галилео“, за да се отговори на основните потребности, които до момента не са обхванати от съществуващото оборудване, с акцент върху използването на услугите за търсене и спасяване на „Галилео“.
Прототипите на оборудване, разработени в рамките на този пилотен проект, следва да се основават на съществуващи стандартни търговски компоненти, когато такива са налични; — провеждане на няколко демонстрации за търговски самолети и риболовни кораби.
Целта е да се демонстрира осъществимостта и добавената стойност за сектора, като се валидира оперативната концепция с участието на ползватели от сектора на въздухоплаването и мореплаването и компетентни органи от различни държави.
Въздухоплавателните средства и плавателните съдове, участващи в демонстрацията, ще бъдат оборудвани най-малко с прототип на радиомаяк с възможност за дистанционно активиране, като се използват сигналите на „Галилео“ и специфичните кодирани съобщения; — принос за изготвянето на нови стандарти, определящи 1) минимални оперативни изисквания за радиомаяци 406 MHz за търсене и спасяване в търговски въздухоплавателни средства (ELT-DT) и риболовни кораби (EPIRBS) за да могат те да бъдат дистанционно активирани, и 2) необходимите изпитвания за проверка на съответствието с изискванията за ефективност в подкрепа на бъдещи регулаторни инициативи в Европа; — участие в съществуващи работни групи, разглеждащи решенията за радиомаяци за търсене и спасяване, включително различни публични/частни платформи, и събеседване с най-важните заинтересовани страни от сектора, например оператори на въздухоплавателни средства, асоциации на риболовни кораби, транспортни оператори и съответните органи в областта на морския транспорт и въздухоплаването за търсене и спасяване; — консолидиране на изискванията на ползвателите и определяне на изискванията за оборудване (радиомаяци).
Cospas-Sarsat, международната организация за търсене и спасяване, допринася за спасяването на приблизително 2 000 души годишно.
Използваното оборудване (радиомаяци 406 MHz) включва основен задължителен капацитет за предаване на предупредително съобщение до спътниците, които препредават информацията към наземната инфраструктура.
„Галилео“ вече допринася, като предоставя своите спътници за препредаване на съобщения чрез т.нар. „услуга за връзка за препращане“ (forward link service).
В наземната инфраструктура се определя местоположението на маяка и се активират силите за търсене и спасяване.
Понастоящем „Галилео“ предоставя възможност по избор, чиято основна цел е да се изпрати потвърждение на активирания маяк, т.нар. „обратна връзка“ (return link).
Възможността да се осигури канал за комуникация от инфраструктурата на „Галилео“ до всеки радиомаяк в света ще даде възможност за нови функционални възможности, като една от най-важните е възможността за дистанционно активиране на радиомаяк от наземната инфраструктура в случай на необходимост.
Извършена е предварителна работа в сектора на търговското въздухоплаване, която приключи с публикуването на минимален експлоатационен стандарт за авиационни системи (EUROCAE ED-277), в който се описват оперативните процедури, които трябва да бъдат въведени, за да се даде възможност за това развитие.
Все още обаче не е въведен минимален експолоатационен стандарт за радиомаяците, който да може да се използва в подкрепа на бъдещ регламент.
Всъщност Агенцията за авиационна безопасност на Европейския съюз (ЕААБ), която определя изискванията за проследяване на въздухоплавателните средства, обяснява, че дистанционното активиране на радиомаяците се нуждае от допълнително развитие.
Стандартът за радиомаяци за въздухоплавателни средства (EUROCAE ED-62B) все още не включва възможността за дистанционно активиране.